projecte-aina/catalan_government_crawling huggingface dataset:
Clubs de lectura, cinefòrum, conferències i recitals formaran part del primer cicle "...amb nom de dona", enguany, sis tardes i un matí dedicats a la poeta Sylvia Plath, d'actualitat editorial a Catalunya.
Del 12 al 20 de desembre la biblioteca dedicarà tot un seguit d'activitats a la poeta i narradora Sylvia Plath, una de les figures claus de la literatura en llengua anglesa del segle XX.
Aquestes activitats s'emmarquen dins del nou projecte "...amb nom de dona", que s'engega enguany i voldrà fer conèixer la vida i obra d'una dona escriptora de renom universal amb diverses activitats al voltant del seu món literari.
"Sylvia: sis tardes i un matí amb nom de dona", serà el títol d'aquesta primera.
La nord-americana Sylvia Plath (1932-1963) s'ha convertit en una figura de primera fila en l'actualitat literària catalana els últims mesos.
La publicació del seu primer poemari, "El colós" -amb el qual Núria Busquet i Molist ha guanyat el XV Premi Jordi Domènech de Traducció de Poesia -; del relat inèdit de joventut, "Mary Ventura i el Novè Regne"; i d'una nova traducció al català de la seva única novel·la, "La campana de vidre"; -totes tres novetats a les llibreries i biblioteques- l'han tornada a posar a primera fila en l'àmbit cultural català.
Aquesta vigència mai no ha deixat de ser-hi present des que Montserrat Abelló va traduir tres dels poemaris de Plath, recollits posteriorment a l'antologia "Sóc vertical".
Els seus relats estan disponibles, en castellà, al llibre "La caja de los deseos" i, com a narradora, també ha conreat la literatura infantil amb obres com "El vestit de color mostassa" o "El libro de las camas".
A aquesta multidisciplinària carrera literària s'ha d'afegir una important obra plàstica, recollida al llibre "Dibujos".
Per celebrar tot aquest vessant creatiu, la biblioteca ha preparat les següents activitats:
Sylvia Plath va suïcidar-se pocs dies després de deixar enllestit "Ariel", poemari de publicació pòstuma que li suposaria la immortalitat literària.
A la biblioteca es poden trobar per emportar-se en préstec gairebé totes les obres publicades per i sobre Sylvia Plath en castellà i català.
A l'enllaç del costat es pot consultar el programa sencer del cicle "Sylvia: sis tardes i un matí amb nom de dona".
El dissabte 8 de juny vam finalitzar el cicle de rutes literàries amb l'autor gironí Miquel Fañanàs
El passat 8 de juny vam finalitzar el cicle de rutes literàries, organitzades des de la secció de Col·lecció Local de la Biblioteca Pública de Girona Carles Rahola, amb Miquel Fañanàs com a protagonista, amb el recorregut " La Girona de Miquel Fañanàs ".
El punt de trobada va ser el Pou de la Plaça dels Apòstols i van resseguir la ruta els Jardins de la Francesa, els Jardins dels Alemanys, Torre Gironella, la Torre de Sant Domènec, l'Església de sant Domènec, el Call Jueu i per finalitzar es va entrar a visitar el Museu d'Història dels Jueus.
En un dia assolellat i agradable, els 10 participants de la ruta van sortir contents i amb ganes de saber encara més.
L'autor gironí ens va anunciar una primícia: pròximamen traurà una novel·la històrica, però no relacionada amb Girona, sinó amb un altre territori català proper a Girona.
Fañanàs comentava que, quan era petit, encara se sentia la frase: "Anem a matar jueus!", relacionat amb una de les seves novel·les més destacades.
Des de la Biblioteca Carles Rahola volem agrair a tots els usuaris que han participat en aquest cicle de rutes literàries, que sense ells no hagués estat possible la seva realització.
El passat dissabte 15 de juny a les 10.30 hores es va dur a terme el IV Concurs de Puzles de la Biblioteca Pública de Girona Carles Rahola
El concurs va consistir en el muntatge d'un puzle, de 500 peces, per parella i varen comptar amb la imatge original del puzle de referència.
L'activitat, gratuïta, estava adreçada a persones majors de 14 anys i calia inscripció prèvia, ja que el nombre màxim de parelles era de 15.
Divendres a la tarda ja vam haver de traginar taules, cadires, puzles i d'altres per deixar l'aula de formació de la primera planta convertida en un autèntic saló de jocs.
Dissabte a les 10 h, en obrir la Biblioteca, l'expectació era màxima.
Van ser un total de 11 parelles inscrites, totes elles desitjoses d'iniciar una nova marató de puzles.
Un cop les persones participants varen asseure's, per ordre d'inscripció, els hi vàrem entregar el puzle de 500 peces, juntament amb la imatge original del puzle de referència anomenat Paraiso tropical.
A continuació vàrem connectar el nostre cronòmetre, gràcies al company David que ens va ajudar amb la logística, i a les 10.30 h es va iniciar puntualment el concurs.
La Judit Corcoy i la Carme Font, parella número 9, van ser les guanyadores i varen completar el puzle en 1 hora 25 minuts.
Quan només havien passat 2 minuts, la parella número 7 formada per l'Anna Batchelli Vidal i l'Ariadna Morente es van fer amb el segon premi, amb un temps de 1 hora i 27 minuts.
La parella número 2 va ser la tercera classificada, 1 hora i 41 minuts van emprar la Marta i l'Estefania Garcia Pérez en enllestir el puzle.
A les 13.30 h, un cop exhaurit el temps màxim per completar el repte, vàrem fer l'entrega de premis.
Els premis, gentilesa d' EDUCA BORRAS, van consistir en:
1r premi: dos puzles idèntics de 1.500 peces, un per cadascuna de la parella guanyadora, amb el títol Campo girasoles y lavanda
3r premi: dos puzles idèntics de 500 peces, un per cadascuna de la parella classificada en tercer lloc, titulats Flamencos
La Biblioteca vol agrair a tothom la seva participació i donar les gràcies al nostre col·laborador EDUCA BORRAS per contribuir a fer possible el IV Concurs de Puzles de la Biblioteca Pública de Girona Carles Rahola.
Esperem poder retrobar-nos l'any vinent amb una nova marató de puzles i gaudir d'una matinal juganera tan agradable com la del dissabte passat.
I encara una recomanació, la pel·lícula Puzle del director Marc Turtletaub, disponible a la Mediateca de la primera planta,...encaixaran totes les peces?
El Kinosaure Ambulant arribarà amb la maleta carregada de trossets de cel·luloide perquè puguem esbrinar plegats com es fan les pel·lícules
El Kinosaure ambulant és una activitat innovadora adreçada a infants a partir de 4 anys, que convida a nenes i nens a interactuar amb els relats audiovisuals d'una forma creativa i festiva.
Els programes que ofereix El Kinosaure ambulant són una combinació de projeccions de films curts i de dinàmiques participatives en les quals es posa en joc la imaginació i l'espontaneïtat dels infants a l'hora d'interpretar les imatges i les narracions audiovisuals.
La Biblioteca Pública de Girona Carles Rahola ha programat tres sessions d'aquesta activitat a la sala de primera lectura i amb una durada aproximada d'1h 30 min cadascuna.
Les sessions comptaran amb una persona dinamitzadora que introduirà el tema de l'activitat i conduirà el taller final.
*Totes les activitats són gratuïtes i no cal inscripció prèvia
Dijous, 11 de juliol a les 11.30 h
Projecció de la pel·lícula El bosc de Haquivaqui, i realització d'una activitat relacionada amb el medi ambient i el respecte per la natura.
Dijous, 18 de juliol a les 11.30 h
Heroïnes, dragones i altres rondalles
Projecció dels curtmetratges Randes i dragó, La caça del dragó, La nena i la nit, La unicorn i Vent entre les canyes, i realització d'una activitat que valorarà les heroïnes que desafien els estereotips.
Dimarts, 23 de juliol a les 11.30 h
Inventors i inventores en acció!
Projecció de la pel·lícula Grand Prix a la muntanya dels invents i farem una activitat de creació d'un invent, tal com fa l'inventor Teodor a la pel·lícula i com fan els i les makers!
Durant aquests dies de festa la bústia de devolucions de documents tancarà per motius de seguretat
El dilluns 24 de juny la biblioteca estarà tancada amb motiu de la festa de Sant Joan.
La resta de la setmana obrirem amb l'horari habitual.
També us informem que la bústia de devolucions romandrà tancada, per motius de seguretat, des del dissabte 22 de juny a les 14 h i fins al dimarts 25 de juny a les 10 h.
De l'1 de juliol al 15 de setembre (ambdós inclosos) la biblioteca tancarà els dissabtes
De l'1 al 15 de setembre (ambdós inclosos) la biblioteca comença l'horari d'estiu modificant el seu horari d'obertura.
De dilluns a divendres obrirà amb l'horari habitual de 10 a 20 h i els dissabtes estarà tancada.
En el marc de les Jornades Dalloway que es van celebrar fa uns dies, la Biblioteca organitza una sortida al Teatre Nacional de Catalunya oberta a tothom per 30 euros viatge d'anada i tornada i entrades incloses.
La sortida serà el diumenge 29 de desembre per a la funció de les 6 de la tarda (18.00 h) de Mrs Dalloway, protagonitzada per Blanca Portillo i dirigida per Carme Portaceli.
Les entrades són de platea i tenen un preu rebaixat de 20 euros gràcies al descompte ofert pel TNC als clubs de lectura del projecte Llegir el Teatre.
Les entrades es repartiran per rigorós ordre d'inscripció.
El desplaçament es farà amb bus de porta a porta, això és: des de la biblioteca al TNC i viceversa.
En concret, el lloc de sortida serà al Parc del Migdia (C/Pau Vila) entre la farmàcia i el gimnàs i l'hora a les 4 de la tarda (16:00 h).
La tornada des del teatre es preveu cap a les 8 o 1/4 de 9 del vespre (20.15 h), aproximadament.
El preu del bus d'anada i tornada és de 10 euros.
Les inscripcions es faran exclusivament al taulell de la planta 1 de la biblioteca (taulell on es presten i retornen els llibres dels clubs de lectura).
El termini d'inscripció és des d'avui mateix: dilluns 2 de desembre fins al dijous 12 de desembre o abans si s'esgoten les localitats.
La inscripció comporta també el pagament en efectiu de l'entrada i el bus: 30 euros en total.
Neus Real, Joan Curbet, Anna Casablancas i Caterina Riba, protagonistes de luxe de les tres grans conferències literàries que la Biblioteca Pública de Girona Carles Rahola ha programat per aquest darrer trimestre del 2019 a l'Auditori petit de la segona planta.
Cadascuna de les conferències està directament lligada a les diferents sessions d'alguns dels clubs de lectura de la biblioteca que, durant octubre, novembre i desembre, dediquen a Mercè Rodoreda, Virginia Woolf i Sylvia Plath.
Les conferències tenen com a objectiu ampliar coneixements sobre l'obra de les esmentades autores i estan obertes a totes aquelles persones interessades en la literatura universal.
Aniran a càrrec de Neus Real, Joan Curbet, Anna Casablancas i Caterina Riba, destacats membres de diferents universitats catalanes.
Al mes d'octubre s'han programat un seguit d'activitats al voltant del 50 aniversari de la publicació de la segona versió d' Aloma, de Mercè Rodoreda.
La xerrada de la doctora Neus Real, professora de Filologia Catalana a la UAB, experta en la literatura catalana de preguerra i, especialment, en l'obra de Rodoreda d'aquesta època parlarà extensament sobre la primera novel·la que Mercè Rodoreda va considerar de prou qualitat com per considerar-la publicable durant els seus anys de maduresa literària.
Aquesta conferència és iniciativa de la Fundació Mercè Rodoreda.
Al novembre, dins de les II Jornades Literàries, dedicades enguany al personatge de Virginia Woolf, la senyora Dalloway, els doctors Joan Curbet i Anna Casablancas oferiran una anàlisi en profunditat de l'obra més coneguda de la màxima representant del modernisme literari anglès en una activitat, com totes les converses que formen part de Literàries, oberta a tothom.
Finalment, al desembre, dins d'un nou cicle que engega la biblioteca sota el lema "...amb nom de dona", dedicat en la seva primera cita a la poeta i novelista Sylvia Plath; la doctora Caterina Riba, autora d'articles referits a les traduccions al català de l'autora d' Ariel i La campana de vidre, realitzarà l'última de les xerrades literàries d'enguany.
Aquests dies de desembre també es realitzaran diverses activitats - clubs de lectura, cinefòrum...- relacionades amb Plath.
Xerrada que estudiarà les relacions entre la literatura i el cinema
El cinema ha trobat en la literatura una companya fidel des dels seus inicis.
La necessitat d'històries per nodrir les imatges i els pensaments dels cineastes ha permès un diàleg intens i profund entre les dues disciplines.
De la mà del director de cinema i professor universitari Òscar Pérez ens endinsarem en algunes de les obres i autors que han convertit aquesta relació en un art.
L'acte es durà a terme dimarts 5 de novembre a les 18 h. a l' Auditori Petit de la segona planta.
La Biblioteca Pública de Girona Carles Rahola se suma a la celebració de la 24a Setmana de la ciència que té lloc arreu de Catalunya.
Amb l'impuls d'activitats divulgatives de ciència des de la biblioteca es pretén fomentar l'accés i l'apropament al coneixement i als descobriments científics.
La Setmana de la Ciència és una iniciativa coordinada des de la Fundació Catalana per a la Recerca i la Innovació, i el tema central de l'edició d'enguany és l' Any Internacional de la Taula Periòdica dels Elements Químics.
Entre d'altres referents en els seus respectius camps de coneixements passaran per la biblioteca: Ramon Margalef, Narcís Monturiol i Margaret Hamilton.
La Biblioteca hi participa per segona vegada amb el programa d'activitats que podeu consultar a l'enllaç que acompanya aquesta notícia.
Les inscripcions es podran fer fins a dissabte 9 de novembre.
Es tracta d'una activitat extraordinària oberta a tothom paral·lela al club de lectura de literatura i música LICEUBIB, organitzat per la Biblioteca Pública de Girona Carles Rahola i els Amics de l'Òpera de Girona.
Tindrà lloc el dimarts 12 de novembre a la tarda.
Inclou el bus d'anada i tornada i la visita guiada a l'exposició.
El pagament es farà efectiu en el bus el mateix dia de la sortida.
Aquesta reserva de plaça sense paga i senyal exigeix també el ferm compromís d'assistir a l'activitat, llevat de força major.
Lloc: C/ Pau Vila (pàrquing del Parc del Migdia, a prop de la farmàcia).
Hora de la visita a l'exposició: 18:15 h
Inscripcions i reserva de plaça
Termini: de l'1 d'octubre al 9 de novembre.
On: presencialment a la biblioteca o bé per telèfon al 972 20 22 52.
Després que Doris Lessing, Mercè Rodoreda, Stephen King i la literatura catalana de ciència-ficció, terror i fantàstic fossin els protagonistes del cicle d'estiu, el professor de la UAB Joan Curbet serà l'encarregat de donar el tret de sortida de les activitats de tardor divendres 30 d'octubre a les 19.00h, via Tellfy.
En aquesta sessió virtual, el Dr.
Joan Curbet, especialista en literatura anglesa, realitzarà una lectura crítica i en profunditat de l'obra guanyadora del Booker Prize El mar, el mar de l'escriptora irlandesa Iris Murdoch, una de les obres cabdals de la literatura universal del segle XX.
Per accedir a la sessió cal baixar-se l'aplicació Tellfy al mòbil, cercar i afegir-se a la comunitat Biblioteca Pública de Girona Carles Rahola i incriu-re's al grup "Literàries a casa..."
El professor Miquel Berga que comentarà Un hotel a la costa de Nancy Johnstone i Àlex Martín i Escribà que ens parlarà de les novel·les de Petra Delicado escrites per Alicia Giménez Bartlett, seran els convidats de les sessions de novembre i desembre.
Ja s'han obert les inscripcions de la primera conferència, les places seran limitades per no saturar la connexió.
Aquesta tardor la biblioteca no s'atura i us portem la millor cultura, literalment, a casa vostra.
L'exposició itinerant Aloma de Mercè Rodoreda.
50 anys de la segona edició de la novel·la commemora els 50 anys de la segona edició d' Aloma, l'única novel·la dels anys 30 que Mercè Rodoreda no va rebutjar.
L'objectiu que perseguim és explicar l'obra dins de la producció de Rodoreda i en el seu context històric, cultural i literari general.
Però també promoure'n la (re)lectura.
Aloma narra els sentiments i la manera de situar-se al món d'una noia de divuit anys que entra a l'edat adulta.
Per mitjà de la seva història, la novel·la ens parla de la identitat, de la família, de l'amor, de la mort, de les il·lusions i de la realitat; és a dir, de la vida.
La novel·la va ser acabada de redactar, per primera vegada, l'any 1936.
Va obtenir el Premi Crexells i va ser tot un èxit comercial i literari quan es va editar el 1938.
Entre el 1966 i el 1968, mentre gestava noves obres, Mercè Rodoreda va reescriure l'Aloma del 1938 i la va convertir en una novel·la molt diferent que il·lustrava la seva evolució com a escriptora.
És l'única obra de joventut reconeguda per Rodoreda.
Aloma enllaça les dues grans etapes literàries de Mercè Rodoreda.
En tenir una versió dels anys trenta i una versió dels anys seixanta, l'obra es converteix en la frontissa que vertebra les dues grans etapes de la producció novel·lística de l'escriptora.
Organitzen: Fundació Mercè Rodoreda i Institut d'Estudis Catalans
Col·labora: Servei de Biblioteques de la Generalitat de Catalunya
Del 17 de setembre al 23 d'octubre - Sala d'Exposicions
Aquesta eina s'emmarca en l'objectiu de l'Institut Català de les Dones de donar visibilitat a les aportacions que fan les dones a la nostra societat, i que moltes vegades queden invisibilitzades o no són prou reconegudes.
Es tracta d'un nomenclàtor dels carrers amb nom de dona, de caràcter col·laboratiu, que permet als municipis, i a tothom qui tingui interès, identificar els carrers de Catalunya que tenen nom de dona, crear o ampliar informació sobre la dona en qüestió i, alhora, compartir i divulgar aquest coneixement a través de les principals xarxes socials.
L'aplicatiu, que tècnicament ha realitzat l'Institut Cartogràfic de Catalunya, visibilitza i prestigia la figura i les aportacions que moltes dones han fet a la societat i vol promoure que hagi interès dels ens locals per incrementar el nombre de carrers dedicats a dones, que en aquests moments és molt baix.
També pretén implicar en aquest objectiu els àmbits educatius, empresarials i comercials, culturals, esportius, etc. de les localitats amb l'objectiu que puguem completar i anar construint el mapa dels carrers dedicats a dones de Catalunya.
Identificació del tractament: Centre de Documentació
Responsable del tractament: Institut Català de les Dones
Finalitat del tractament: gestionar les consultes i el servei de préstec del Centre de Documentació Joaquima Alemany i Roca de l'Institut Català de les Dones.
Persones destinatàries: les dades no es comunicaran a terceres persones, excepte en els casos previstos per la llei.
Cal utilitzar els formularis i el procediment disponibles a l' enllaç.
Informació addicional: per ampliar aquesta informació i conèixer els detalls del tractament de dades podeu accedir a aquest enllaç.
En aquest apartat podeu accedir als tràmits electrònics, els procediments administratius i els serveis oferts per l'Institut Català de les Dones (ICD).
La carta de serveis de l'ICD, que estableix Llei 19/2014, del 29 de desembre, de transparència, accés a la informació pública i bon govern i la Llei 26/2010, del 3 d'agost, de règim jurídic i de procediment de les administracions públiques de Catalunya, modificada per la Llei 16/2015, de 21 de juliol, de simplificació de l'activitat administrativa de l'Administració de la Generalitat i dels governs locals de Catalunya i d'impuls de l'activitat econòmica, està pendent d'elaboració.
L'Institut Català de les Dones convoca subvencions adreçades a municipis de menys de 20.000 habitants per finançar les despeses derivades de la lluita contra la violència masclista.
Els projectes subvencionables en aquesta convocatòria són:
A. Actuacions relacionades amb l'assistència i protecció de dones que han patit o pateixen violència masclista i els seus fills i filles
B. Actuacions que desenvolupen estratègies comunitàries de sensibilització i prevenció de la violència masclista.
La tramitació de sol·licituds es farà mijançant Eacat.
L'Institut Català de les Dones convoca subvencions a entitats per a la realització de projectes d'utilitat pública o interès social per promoure la igualtat efectiva de dones i homes.
Format de les dades: PDF i xml.
L'Institut Català de les Dones publica la informació relativa a les convocatòries i concessions de subvencions al Registre de subvencions i ajuts de Catalunya (RAISC), que dona compliment a les obligacions de publicitat activa en matèria de subvencions establertes per la Llei 19/2014, del 29 de desembre, de transparència, accés a la informació pública i bon govern.
Els fitxers anteriors al RAISC es publiquen en format Excel.
Totes les propostes polítiques del Govern (disposicions generals, actes, plans i programes) han de ser examinades per avaluar si afectaran les dones d'una forma diferent que els homes, amb l'objectiu d'eliminar els possibles efectes discriminatoris i garantir la igualtat entre dones i homes.
Els informes d'impacte de gènere analitzen les necessitats pràctiques d'ambdós sexes, les obligacions relacionades amb la vida quotidiana, les diferents situacions de partida i els potencials efectes diferencials que es poden derivar de l'aplicació de les propostes polítiques.
L'impacte de gènere és, per tant, una metodologia d'anàlisi de les intervencions i polítiques públiques per promoure l'aplicació de la perspectiva de gènere en tots els àmbits.
Des de l'aprovació de la Llei 17/2015, de 21 de juliol, d'igualtat efectiva de dones i homes, l'Institut Català de les Dones és l'organisme competent de l'Administració de la Generalitat de Catalunya per elaborar els informes d'impacte de gènere.
L'article 5 atribueix a l'Administració de la Generalitat la competència de coordinar l'elaboració d'aquests informes.
Article 64.3 La memòria d'avaluació de l'impacte de les mesures proposades ha de tenir el contingut que s'estableixi per reglament.
En tot cas, aquesta memòria integra, com a mínim, els informes següents: d) Un informe d'impacte de gènere.
Els avantprojectes de llei han de contenir una exposició de motius i han d'anar acompanyats amb la documentació següent: b) Una memòria d'avaluació de l'impacte de les mesures proposades que ha de tenir el contingut que s'estableixi per reglament.
Aquesta llei estableix l'obligació d'avaluar l'impacte de gènere de totes les polítiques i les mesures generals de la Generalitat de Catalunya, capdavantera a l'Estat espanyol.
DOGC núm. 6919, de 23 de juliol de 2015.
Traducció oficial del Parlament de Catalunya al castellà.
Traducció oficial del Parlament de Catalunya a l'anglès.
Traducció oficial del Parlament de Catalunya al francès.
Traducció oficial del Parlament de Catalunya al portuguès.
La lluita contra la violència masclista es coordina i es planifica mitjançant les actuacions previstes en plans estratègics i programes específics
Aquesta base de dades recull la legislació específica catalana, espanyola i internacional en matèria de gènere i drets de les dones
L'Institut Català de les Dones és un organisme autònom de caràcter administratiu de la Generalitat, amb personalitat jurídica, patrimoni propi i plena capacitat d'obrar per al compliment de les seves finalitats, adscrit al Departament de la Presidència de la Generalitat.
L'objectiu de l'entitat és elaborar i executar tots els projectes i les propostes relatius a la promoció de la dona, per tal de fer efectiu el principi d'igualtat dins l'àmbit de competències de la Generalitat, per complir i desenvolupar allò que estableixen l'article 8.2 de l'Estatut d'Autonomia de Catalunya i els principis constitucionals.
L'Institut Català de les Dones té el repte de dissenyar estratègies de transversalitat que garanteixin que totes les polítiques incorporin la perspectiva de gènere i de les dones.
El Pla estratègic de polítiques d'igualtat de gènere del Govern de la Generalitat de Catalunya 2019 - 2022 parteix d'aquesta conceptualització transversal de la perspectiva de gènere.
El Pla aposta per una planificació estratègica centrada, per una banda, a consolidar els principis que han d'orientar l'acció política –uns principis que incorporen en la seva conceptualització la perspectiva de gènere– i, per una altra banda, a desplegar i posar en marxa les estratègies indispensables per fer que aquesta perspectiva impregni transversalment tota la política pública.
(Eix d'Acció 3 del Pla estratègic de polítiques d'igualtat de gènere)